作者:皎然
標題:秋日盧郎中使君幼平泛舟聯句一首
內容:共載清秋客船，同瞻皂蓋朝天。——盧藻悔使比來相得，如今欲別潸然。——盧幼平漸驚徒馭分散，愁望雲山接連。——皎然魏闕馳心日日，吳城揮手年年。——陸羽送遠已傷飛雁，裁詩更切嘶蟬。——潘述空懷鄠杜心醉，永望門欄脰捐。——李恂別思無窮無限，還如秋水秋煙。——潘述